smcproject/ml-wiki-sentences huggingface dataset:
അവസാനത്തെ ഷഷ്ഠിനാളിൽ, സുബ്രഹ്മണ്യസ്വാമിയേ ഭയങ്കര സർപ്പാകൃതിയിൽ കാണുകയും ആ സർപ്പശ്രേഷ്ഠനെ മഹാവിഷ്ണു സ്പർശിച്ചപ്പോൾ സ്വരൂപത്തിൽ സുബ്രഹ്മണ്യൻ പ്രത്യക്ഷപ്പെടുകയും ചെയ്തു.
വൃശ്ചികമാസത്തിലെ ഷഷ്ഠിനാളിൽ ഇപ്പോഴത്തെ കർണാടകയിലെ സുബ്രഹ്മണ്യത്ത് വച്ചാണത്രേ  അങ്ങനെ മാറിയതെന്നു  പറയപ്പെടുന്നു.
അതുകൊണ്ടാണ് നാഗപ്രതിമവച്ച സുബ്രഹ്മണ്യപൂജ ചെയ്യുന്നത്.
ഇതു കൂടാതെ താരകാസുരനെ നിഗ്രഹത്തിനായുള്ള യുദ്ധസമയത്ത് അപ്രത്യക്ഷനായ ശ്രീ സുബ്രഹ്മണ്യനെ യുദ്ധക്കളത്തിൽ വീണ്ടും എത്തിക്കുവനായി ദേവന്മാർ വ്രതമെടുത്ത്പ്രത്യക്ഷപ്പെടുത്തിതായും  സ്കന്ദപുരാണത്തിൽ പ്രതിപാദിക്കുന്നുണ്ട്.
രാവിലെ ആറുനാഴിക പുലരുന്നതുവരെ ഷഷ്ഠിയുണ്ടെങ്കിൽ അർക്ക ഷഷ്ഠി എന്നും അസ്തമയത്തിന് ആറുനാഴിക മുമ്പേ തുടങ്ങുന്ന ഷഷ്ഠി സ്കന്ദ ഷഷ്ഠി എന്നും പറയപ്പെടുന്നു.
വ്രതം ആചരിക്കുന്ന രീതി
ആറുദിവസത്തെ ആചാരമാണ് ഷഷ്ഠീ വ്രതം.
പുലരും മുമ്പേ എണീറ്റ് കുളിച്ച് സുബ്രഹ്മണ്യന് പൂജചെയ്ത് ഒരിക്കൽ മാത്രം ഭക്ഷണം കഴിക്കുന്നു.
ഊൺ പതിവില്ല.
പാൽ, ജലം പഴം എന്നിവ ആകാം.
തമിഴ് പാരമ്പര്യത്തിൽ ആറുദിവസവും സ്കന്ദഷഷ്ഠികവചം ചൊല്ലണം.
ആറുദിവസവും ഒരിക്കലെങ്കിലും സുബ്രഹ്മണ്യദർശനം നടത്തണം.
പുറംകണ്ണികൾ ജന്മം ടിവി http://sreyasjyothishakendram.blogspot.in/p/blog-page_509.html ↑ http://www.penmai.com/forums/trying-conceive/61426-shasti-viratham-getting-child.html ↑ തുറവൂർ മഹാക്ഷേത്രം ഉത്സവ സപ്ലിമെന്റ്.
2014 പേജ് 129.
↑ http://www.penmai.com/forums/festivals-traditions/61293-kandha-shasti-viratham-procedure.html
സൌസാലിറ്റൊ
സൌസാലിറ്റോ അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ മാരിൻ കൗണ്ടിയിൽ സ്ഥിതിചെയ്യുന്ന ഒരു നഗരമാണ്.
സാൻ റഫായേൽ നഗരത്തിന് തെക്ക്-തെക്കുകിഴക്ക് ദിശയിൽ 8 മൈൽ (13 കിലോമീറ്റർ) ദൂരെയായി സ്ഥിതിചെയ്യന്ന ഈ നഗരം സമുദ്രനിരപ്പിൽനിന്ന് 13 അടി (4 മീറ്റർ) ഉയരത്തിൽ സ്ഥിതിചെയ്യുന്നു.
ഇത് സാൻഫ്രാൻസിസ്കോയ്ക്ക് 7 കിലോമീറ്റർ വടക്കായിട്ടാണു സ്ഥിതി ചെയ്യുന്നത്.
2010 ലെ ജനസംഖ്യാ കണക്കനുസരിച്ച് സൌസാലിറ്റോ നഗരത്തിലെ ആകെ ജനസംഖ്യ 7,061 ആയിരുന്നു.
ഗോൾഡൻ ഗേറ്റ് പാലത്തിൻറെ വടക്കേ അറ്റത്തിനു സമീപത്തായി സ്ഥിതിചെയ്യുന്ന ഈ നഗരം ഈ പാലത്തിൻറെ നിർമ്മാണത്തിനുമുമ്പ് ഒരു റെയിൽവേ, കാർ, കടത്തു സേവനങ്ങൾ എന്നിവയുടെ ഒരു ടെർമിനസായി പ്രവർത്തിച്ചിരുന്നു.
സ്കഫോയ്ഡ് ഇംഗ്ലീഷ് വിലാസം https://ml.wikipedia.org/wiki/Scaphoid_bone
സ്കാഫോയ്ഡ് അസ്ഥി കൈക്കുഴയിലെ കാർപൽ അസ്ഥികളിൽ ഒന്നാണ്.
കൈപ്പത്തിയിൽ ലാറ്ററൽ ഭാഗത്താണ് ഇതിന്റെ സ്ഥാനം.
കാർപൽ അസ്ഥികളുടെ പ്രോക്സിമൽ നിരയിലെ ഏറ്റവും വലിയ അസ്ഥിയാണ് സ്കഫോയ്ഡ്.
ഇതിന്റെ നീളമുള്ള അക്ഷം താഴേയ്ക്കും ലാറ്ററൽ വശത്തേയ്ക്കും മുന്നിലേയ്ക്കും തിരിഞ്ഞാണിരിക്കുന്നത്.
ഏകദേശം ഒരു ഇടത്തരം വലിപ്പമുള്ള കശുവണ്ടിയുടെ ആകൃതിയും വലിപ്പവുമാണ് ഇതിനുള്ളത്.
ചിത്രശാല സ്കഫോയ്ഡ് അസ്ഥി.
ഗ്രീക്ക് ഭാഷയിലെ സ്കാഫോസ് (തോണി) എന്ന വാക്കും എഡിയോസ് (തരം) എന്ന വാക്കും ചേർന്നാണ് ഈ വാക്കുണ്ടായിരിക്കുന്നത്.
This refers to the shape of the bone, supposedly reminiscent of a boat, and in older literature on human anatomy കാലിലെ നാവിക്കുലാർ അസ്ഥിയുടെ സ്ഥാനത്തിനോട് തത്തുല്യമായ സ്ഥാനത്തായതുകൊണ്ട് സ്കഫോയ്ഡ് അസ്ഥിയെ നാവിക്കുലാർ അസ്ഥി എന്നും പറയാറുണ്ട്.
ഉരഗങ്ങളിലും , ഉഭയജീവികളിലും പക്ഷികളിലും ഈ അസ്ഥി റേഡിയസ് അസ്ഥിയുമായി സന്ധിക്കുന്നതിനാൽ ഇതിനെ റേഡിയേൽ എന്നാണ് വിളിക്കുന്നത്.
പ്രതലങ്ങൾ
സുപ്പീരിയർ' പ്രതലം ഉത്തലവും (കോൺവെക്സ്) മിനുസമുള്ളതും ത്രികോണാകൃതിയുള്ളതുമാണ്.
റേഡിയസ് അസ്ഥിയുടെ കീഴറ്റവുമായി ഇത് സന്ധിക്കുന്നു.
ഇൻഫീരിയർ പ്രതലം കീഴേയ്ക്കും പിന്നിലേയ്ക്കും മദ്ധ്യരേഖയിൽ നിന്ന് അകലേയ്ക്കും തിരിഞ്ഞാണിരിക്കുന്നത്.
ഇതും മിനുസമുള്ളതും ത്രികോണാകൃതിയുള്ളതും ഉത്തലവുമാണ് (കോൺവെക്സ്).
ഒരു ചെറിയ വരമ്പ് ഇതിനെ രണ്ടായി തിരിക്കുന്നു.
ലാറ്ററൽ ഭാഗം ട്രപ്പീസിയം അസ്ഥിയുമായും മീഡിയൽ ഭാഗം ട്രപ്പിസോയ്ഡ് അസ്ഥിയുമായും സന്ധിക്കുന്നു.
ഡോർസൽ ഒരു ഇടുങ്ങിയ തോടിന്റെ മാതിരിയാണ്.
ഇവിടെ ലിഗമെന്റുകൾ യോജിക്കുന്നു.
വോളാർ പ്രതലം മുകൾ ഭാഗത്ത് അവതലവും (കോൺകേവ്) താഴെ ഭാഗത്ത് ഒരു ഉരുണ്ട മുഴയുള്ളതുമാണ്.
ട്യൂബർക്കിൽ എന്നു വിളിക്കുന്ന ഈ മുഴ ട്രാൻസ് വേഴ്സ് കാർപൽ ലിഗമെന്റുമായി യോജിക്കുന്നു.
ചിലപ്പോൾ അബ്ഡക്റ്റർ പോളിസിസ് ബ്രെവിസ് എന്ന പേശിയുടെ ചില ഭാഗങ്ങൾ ഇവിടെ നിന്ന് പുറപ്പെടുന്നതായി കാണാറുണ്ട്.
ലാറ്ററൽ പ്രതലം വീതികുറഞ്ഞതും പരുക്കനുമാണ്.
ഇവിടെ കൈക്കുഴയിലെ റേഡിയൽ കൊളാറ്ററൽ ലിഗമെന്റ് യോജിക്കുന്നുണ്ട്.
മീഡിയൽ പ്രതലത്തിൽ സന്ധികൾക്കായുള്ള രണ്ട് ഫേസറ്റുകളുണ്ട്.
മുകളിലുള്ള ചെറിയ ഫേസറ്റ് പരന്നതും ചന്ദ്രക്കലാകൃതിയുള്ളതുമാണ്.
ലൂണേറ്റുമായി അത് സന്ധിക്കുന്നു.
താഴെയുള്ള ഫേസറ്റ് വലുതും അവതലവുമാണ് (കോൺകേവ്); ലൂണേറ്റുമായി ചേർന്ന് ഈ ഫേസറ്റ് കാപിറ്റേറ്റ് അസ്ഥിയുടെ ഹെഡ്ഡിന് സന്ധിക്കാനായി ഒരു അവതല (കോൺകേവ്) പ്രതലം തീർക്കുന്നു.
ഡിസ്റ്റൽ പ്രതലം ഉത്തലമാണ്.
ഇത് ട്രപ്പീസിയം, ട്രപ്പിസോയ്ഡ് എന്നീ അസ്ഥികളുമായി സന്ധിക്കുന്നു.
വൈദ്യശാസ്ത്ര പ്രാധാന്യം സ്കഫോയ്ഡ് അസ്ഥിയുടെ പൊട്ടൽ; ശസ്ത്രക്രീയയ്ക്ക് മുമ്പും ശേഷവും
പരിമിതമായ രക്തപ്രവാഹം കാരണം സ്കഫോയ്ഡ് അസ്ഥിക്ക് പൊട്ടലുണ്ടായാൽ സുഖപ്പെടാൻ വൈകിയേക്കും.
സ്കഫോയ്ഡിന് രക്തം ലഭിക്കുന്നത് പ്രധാനമായും റേഡിയൽ ധമനിയുടെ ലാറ്ററലും, ഡിസ്റ്റലും ശാഖകളിൽ നിന്നാൺ.
പൊതുവേ പൊട്ടാൻ സാദ്ധ്യത കുറവാണെങ്കിലും കാർപൽ അസ്ഥികളിൽ ഏറ്റവും കൂടുതൽ പൊട്ടലുണ്ടാകുന്നത് സ്കഫോയ്ഡിനാണ്.
പ്രത്യേക ആകൃതിയും കൈക്കുഴയിലെ പ്രത്യ്യേക സ്ഥാനവും കാരണമാണ് ഇത്.
കാർപൽ അസ്ഥികളുടെ ഒടിവുകളിൽ ഉദ്ദേശം 60% സ്കഫോയ്ഡിനെ ബാധിക്കുന്നവയാണ്.
സ്കഫോയ്ഡിലേക്ക് പ്രാധമികമായി രക്തം ലഭിക്കുന്നത് താഴെ ഭാഗത്തു നിന്നാണ്.
പൊട്ടൽ ശരിയായി കൂടാതെയിരിക്കുകയാണെങ്കിൽ ( non union ) സന്ധിവേദന (osteoarthritis) ഉണ്ടായേക്കാം.
പൊട്ടൽ ശരിയായി കൂടാതെ മുന്നേയ്ക്കു തിരിഞ്ഞ് കൂനുമാതിരി കാണപ്പെടുന്ന അവസ്ഥ കാരണവും സന്ധിവേദനയുണ്ടാകാം.
പൊട്ടൽ കൂടിച്ചേരാതെ അസ്ഥി രണ്ടു കഷണമായിരിക്കുകയാണെങ്കിൽ രക്തം ലഭിക്കാതെ മുകൾ ഭാഗത്തിന് നാശം സംഭവിക്കാം (avascular necrosis).
സ്കഫോലൂണേറ്റ് ലിഗമെന്റ് എന്ന ലിഗമെന്റിന് തകരാറ് സംഭവിച്ചാൽ അവ തമ്മിലുള്ള സന്ധിക്ക് ബലക്ഷയം (scapholunate instability) ഉണ്ടാകാം.
സ്ക്ഫോയ്ഡ് അസ്ഥിയുടെ പൊട്ടലുകൾ പെട്ടെന്ന് തിരിച്ചറിഞ്ഞ് ചികിത്സിച്ചില്ലെങ്കിൽ പൊട്ടൽ കൂടിച്ചേർന്ന് സുഖപ്പെടാനുള്ള സാദ്ധ്യത കുറയും.
കൈ പ്ലാസ്റ്ററിട്ട് അനക്കാതെ വയ്ക്കുകയും ശസ്ത്രക്രീയയിലൂടെ അസ്ഥിക്കഷണങ്ങൾ കൂട്ടിച്ചേർത്ത് വയ്ക്കുകയുമാണ് ചികിത്സകൾ.
താമസിച്ചാൽ നോൺ യൂണിയൻ, മാൽ യൂണിയൻ എന്നിങ്ങനെയുള്ള പ്രശ്നങ്ങൾ ഉണ്ടാകാൻ സാദ്ധ്യതയുണ്ട്.
പെട്ടെന്ന് പ്ലാസ്റ്ററിട്ട് അനക്കാതെയാക്കിയ പൊട്ടലുകളിൽ പോലും ശസ്ത്രക്രീയ ആവശ്യമായേക്കാം.
ഹെർബർട്ട് സ്ക്രൂ എന്ന തലയില്ലാത്ത സ്ക്രൂ (രണ്ട് അസ്ഥിക്കഷണങ്ങളും തമ്മിൽ ബലത്തിൽ കൂടിച്ചേർന്നിരിക്കാൻ ഉപയോഗിക്കുന്നത്) ചികിത്സയ്ക്കുപയോഗിക്കാറുണ്ട്.
പാൽപേഷൻ
ശരീരഘടനയിലെ മൂക്കിപ്പൊടിപ്പെട്ടി (anatomical snuff box)എന്ന ഭാഗത്തുകൂടി സ്കഫോയ്ഡ് അസ്ഥികൾ പരിശോധിക്കുമ്പോൾ തൊട്ടറിയാം.
കൈപ്പത്തി ഭാഗത്തുകൂടിയും ഈ അസ്ഥിയെ തൊട്ടറിയാൻ സാധിക്കും.
ഇവയും കാണുക അസ്ഥികളുടെ നാമകരണം ശരീരഭാഗങ്ങളുടെ വിവരണം പ്രീസർ അസുഖം സ്ക്ഫോയ്ഡിന്റെ പൊട്ടൽ വാട്ട്സൺസ് ടെസ്റ്റ് അവലംബം ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
(December 2009) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
പുറത്തേയ്ക്കുള്ള കണ്ണികൾ Scaphoid bone എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
SCAPHOID FRACTURES - FAQ Archived 2006-10-18 at the Wayback Machine .
sports/85 at eMedicine - Navicular Fracture
സ്കറിയ സക്കറിയ ഇംഗ്ലീഷ് വിലാസം https://ml.wikipedia.org/wiki/Skaria_Zacharia സ്കറിയാ സക്കറിയ
മലയാളം അദ്ധ്യാപകൻ, എഡിറ്റർ, ഗ്രന്ഥകർത്താവ്, ഗവേഷകൻ എന്നീ നിലകളിൽ പ്രസിദ്ധനായ വ്യക്തിയായിരുന്നു സ്കറിയ സക്കറിയ (1947 - 2022 ഒക്ടോബർ 18).
ട്യൂബിങ്ങൺ സർവ്വകലാശാലയിൽ ഗുണ്ടർട്ടിന്റെ ഗ്രന്ഥശേഖരം കണ്ടെത്തിയതിൽ ഇദ്ദേഹം പങ്ക് വഹിച്ചിരുന്നു.
ജൂതമലയാളം , മലയാളം എന്നിവയാണ് ഇദ്ദേഹത്തിന് താല്പര്യമു‌ള്ള വിഷയങ്ങൾ.
സ്കറിയാ സക്കറിയ 1947-ൽ എടത്വാ ചെക്കിടിക്കാട് കരിക്കംപള്ളിൽ കുടുംബത്തിൽ ജനിച്ചു.
ഭൗതികശാസ്ത്രത്തിൽ ബിരുദമെടുത്തതിനുശേഷം ചങ്ങനാശ്ശേരി എസ്.ബി. കോളേജിൽ നിന്ന് 1969-ൽ മലയാളസാഹിത്യത്തിൽ ബിരുദാനന്തരബിരുദവും നേടി.
1968-ൽ കേരള സർവ്വകലാശാലയുടെ സചിവോത്തമസ്വർണ്ണമെഡൽ ലഭിച്ചു.
1992-ൽ കേരള സർവ്വകലാശാലയിലെ ലിംഗ്വിസ്റ്റിക്സ് വിഭാഗത്തിൽ നിന്ന് ഇദ്ദേഹത്തിന് പി.എച്ച്.ഡി. ലഭിച്ചു.
‘’പ്രാചീനമലയാളഗദ്യത്തിന്റെ വ്യാകരണവിശകലനം‘’ (A Grammatical Analysis of Early Missionary Malayalam Prose Texts) ആയിരുന്നു ഇദ്ദേഹത്തിന്റെ ഗവേഷണവിഷയം.
1990-ൽ ഫ്രെയ്ബർഗ്ഗിലെ ഗെയ്ഥെ ഇൻസ്റ്റിറ്റ്യൂട്ടിൽ ജർമ്മൻ ഭാഷാപഠനം.
അലക്സാണ്ടർ ഫോൺ ഹുംബോൾട്ട് ഫെല്ലോ എന്ന നിലയിൽ ജർമ്മനിയിലും സ്വിറ്റ്സർലാണ്ടിലുമുള്ള സർവ്വകലാശാലകളിലും ഗ്രന്ഥശേഖരങ്ങളിലും ഗവേഷണപഠനങ്ങൾ നടത്തി.
1962 മുതൽ 82 വരെ ചങ്ങനാശ്ശേരി എസ്.ബി. കോളേജിൽ ഇദ്ദേഹം ലക്ചററും 1982 മുതൽ 94 വരെ പ്രഫസറും ആയി ജോലി ചെയ്തിരുന്നു.
1994 മുതൽ 1997 വരെ ഇദ്ദേഹം കാലടിയിലെ ശ്രീ ശങ്കരാചാര്യ സംസ്കൃത സർവ്വകലാശാലയിൽ മലയാളം വിഭാഗത്തിൽ റീഡറായും 1997 മുതൽ 2007 വരെ മലയാളം പ്രഫസറായും അതോടൊപ്പം കോ-ഓർഡിനേറ്ററായും പ്രവർത്തിച്ചു.
കോട്ടയത്ത് മഹാത്മാഗാന്ധി സർവ്വകലാശാലയ്ക്കു കീഴിലുള്ള സ്കൂൾ ഓഫ് ലെറ്റേഴ്സിലും കേരള കലാമണ്ഡലത്തിലും ഇദ്ദേഹം വിസിറ്റിംഗ് പ്രഫസറായിരുന്നു.
കേരളത്തെപ്പറ്റിയുള്ള പഠനങ്ങ‌ൾക്കായുള്ള താപസം എന്ന മൂന്നു മാസം കൂടുമ്പോൾ പുറത്തിറങ്ങുന്ന മലയാളം ഇംഗ്ലീഷ് ഭാഷകളിലുള്ള ജേണലിന്റെ എഡിറ്ററാണിദ്ദേഹം.
ഓശാന മൗണ്ടിന്റെ ബൈബിൾ തർജമയിൽ എൻ.വി. കൃഷ്ണവാര്യരുമായി സഹകരിച്ചു.
കേരള സർക്കാരിന്റെ മുസിരിസ് പൈതൃക പദ്ധതിയുടെ മുതിർന്ന ഉപദേഷ്ടാവായും പ്രവർത്തിച്ചു.
തലശ്ശേരി ഹെർമൻ ഗുണ്ടർട്ട് മ്യൂസിയത്തിൻ്റെ ക്യുറേറ്റർ.
ബെൻ സ്വി ഇൻസ്റ്റിറ്റ്യൂട്ട്, ജെറുസലേമിലെ ഹീബ്രൂ സർവ്വകലാശാല എന്നിവയുമായി സഹകരിച്ച് ഡോ. സ്കറിയാ സക്കറിയ  "ജൂതരുടെ മലയാളം പെൺപാട്ടുകൾ" ശേഖരിച്ച് പ്രസിദ്ധീകരിച്ചിട്ടുണ്ടു്.
2022 ഒക്ടോബർ 18ന് അന്തരിച്ചു.
ഭാര്യ- മേരിക്കുട്ടി (അടുക്കളയിൽ നിന്ന് കിച്ചനിലേക്ക് എന്ന പുസ്തകം പ്രസിദ്ധീകരിച്ചു.)
മക്കൾ: ഡോ.സുമ സ്കറിയ, ഡോ.അരുൾ ജോർജ് സ്കറിയ.
മരുമക്കൾ: ഡോ. വി ജെ വർഗീസ്, ഡോ. നീത മോഹൻ.
പ്രസിദ്ധീകരിച്ച ഗ്രന്ഥങ്ങൾ കൃതികൾ പ്രാചീനഗദ്യ മാതൃകകൾ - ഉദയംപേരൂർ മുതൽ മിലാൻ വരെ.
2019-ൽ സാഹിത്യപ്രവർത്തക സഹകരണസംഘം പ്രസിദ്ധീകരിച്ചു.
മലയാളവഴികൾ - സ്കറിയാ സക്കറിയയുടെ തിരഞ്ഞെടുത്ത പ്രബന്ധങ്ങൾ (ഡോ എൻ അജയകുമാർ, ഡോ സുനിൽ പി ഇളയിടം എന്നിവർ ചേർന്ന് എഡിറ്റ് ചെയ്തു) 2019-ൽ സാഹിത്യപ്രവർത്തക സഹകരണസംഘം പ്രസിദ്ധീകരിച്ചു.
കാർകുഴലി - ജൂതരുടെ മലയാളം പെൺപാട്ടുകൾ.
ബാലസാഹിത്യ ഇൻസ്റ്റിറ്റ്യൂട്ട് പ്രസിദ്ധീകരിച്ചു.
മലയാളവും ഹെർമൻ ഗുണ്ടർട്ടും - തുഞ്ചത്തെഴുതച്ഛൻ മലയാള സർവകലാശാല പ്രസിദ്ധീകരിച്ചു കാർകുഴലി - യെഫേഫിയാ, ജ്യൂവിഷ് വിമൺസ് സോങ്സ് ഇൻ മലയാളം വിത്ത് ഹീബ്രൂ ട്രാൻസ്‌ലേഷൻസ് (ഒഫൈറ ഗമ്ലിയേലിനൊപ്പം ഗ്രന്ഥം എഡിറ്റ് ചെയ്യുകയും മുഖവുരയ്ക്കും വിമർശനാത്മകമായ പരിചയപ്പെടുത്തലിനുമൊപ്പം) 2005-ൽ ജറുസലേമിലെ ഹീബ്രൂ സർവ്വകലാശാലയിലെ ബെൻ-സ്വി ഇൻസ്റ്റിറ്റ്യൂട്ട് പ്രസിദ്ധീകരിച്ചു.
ഓ ലവ്‌ലി പാരറ്റ്!
ജ്യൂവിഷ് വിമൺസ് സോങ്ങ്സ് ഫ്രം കേരള ​ (തർജ്ജമ ബാർബറ ജോൺസണിനൊപ്പം).
2005-ൽ ജറുസലേമിലെ ഹീബ്രൂ സർവ്വകലാശാലയിലെ ജ്യൂവിഷ് മ്യൂസിക് റിസർച്ച് സെന്റർ പ്രസിദ്ധീകരിച്ചു.
​​ ഇൻ മൈനം ലാൻഡ് ലെബെൻ വെർഷൈഡെൻ വോൾകർ (മലയാളം ജൂത സംഗീതത്തിന്റെ ആന്തോളജി. ആൽബ്രെച്റ്റ് ഫെൻസിനോട് ചേർന്ന് പ്രസിദ്ധീകരിച്ചത്. ഇതിനൊപ്പം ജർമൻ തർജ്ജമയുമുണ്ട്).
2002-ൽ ജർമനിയിലെ ഷ്വാബെൻ വെർലാഗ് പ്രസിദ്ധീകരിച്ചത്.
ചങ്ങനാശേരി '99 (എ പോളിഫോണിക് എക്സ്പിരിമെന്റൽ ലോക്കൽ ഹിസ്റ്ററി).
1999-ൽ കോട്ടയത്തെ കറണ്ട് ബുക്ക്സ് പ്രസിദ്ധീകരിച്ചത്.
500 ഇയേഴ്സ് ഓഫ് കേരള - എ കൾച്ചറൽ സ്റ്റഡി ( വിജയമോഹൻ പിള്ള, വി.ജെ. വർഗീസ് എന്നിവർക്കൊപ്പം രചിച്ചത്) 1999-ൽ അസോസിയേഷൻ ഫോർ കമ്പാരിറ്റീവ് സ്റ്റഡീസ്, കറണ്ട് ബുക്ക്സ് എന്നിവ ചേർന്ന് പ്രസിദ്ധീകരിച്ചത്.
​ സമാഹാരങ്ങളും പുനഃപ്രസിദ്ധീകരണങ്ങളും ചരിത്രരേഖകളുടെ പ്രസിദ്ധീകരണവും മറ്റും (കമന്ററിയോടുകൂടി) തർജ്ജമ സിദ്ധാന്തവും പ്രയോഗവും മലയാളത്തിൽ (ജയ സുകുമാരനൊപ്പം) അസോസിയേഷൻ ഓഫ് കമ്പാരിറ്റീവ് സ്റ്റഡീസ്, കറണ്ട് ബുക്ക്സ് എന്നിവ ചേർന്ന് 1997-ൽ പ്രസിദ്ധീകരിച്ചത്.
കേരള പാണിനീയത്തിന്റെ ശതാ‌ബ്ദി പതിപ്പ് വിമർശനാത്മകമായ മുഖവുര, അടിക്കുറിപ്പുകൾ, അപ്പന്റിക്സ്, ഇൻഡക്സ് എന്നിവയോടുകൂടി 1996-ൽ ഡി.സി. ബുക്സ് പ്രസിദ്ധീകരിച്ചു.
ദി ആക്റ്റ്സ് ആൻഡ് ഡിക്രീ ഓഫ് ദി സിനഡ് ഓഫ് ഡയമ്പർ (1599).
1995-ൽ ഐ.ഐ.സി.എസ്. പാല പ്രസിദ്ധീകരിച്ചു.
കാനൺസ് ഓഫ് ഡയമ്പർ സിനഡ് ഇൻ മലയാളം (1599), 1995-ൽ ഐ.ഐ.സി.എസ്. പാല പ്രസിദ്ധീകരിച്ചു.
ട്യൂബിങ്ങൺ സർവ്വകലാശാലയുടെ മലയാളം മാനുസ്ക്രിപ്റ്റ് സീരീസ് 1994-96 (ജനറൽ എഡിറ്റർ) പയ്യന്നൂർ പാട്ട് (പി. ആന്റണിക്കൊപ്പം) ഇത് മലയാളത്തിലെ ആദ്യ സ്വതന്ത്ര സാഹിത്യ കൃതിയാണെന്ന് കരുതപ്പെടുന്നു.
പതിമൂന്നാം നൂറ്റാണ്ടിലോ പതിനാലാം നൂറ്റാണ്ടിലോ പേരറിയാത്ത ഒരാൾ രചിച്ചതാണിത്.
ഭർത്താവിന്റെ മരണത്തിനു പകരം ചോദിക്കാനായി മകനെ കൊല്ലുന്ന നീലാക്ഷിയുടെ കഥയാണിത്.
പഴശ്ശി രേഖകൾ (ജോസഫ് സ്കറിയയ്ക്കൊപ്പം) തച്ചോളി പാട്ടുകൾ (പി. ആന്റണിക്കൊപ്പം) അഞ്ചടി ജ്ഞാനപ്പാന ഓണപ്പാട്ട് ( മനോജ് കുറൂരിനോടൊപ്പം ) തലശ്ശേരി രേഖകൾ (ജോസഫ് സ്കറിയയ്ക്കൊപ്പം) ​1786-1800 കാലഘട്ടത്തിൽ വടക്കൻ മലബാറിലെ നിവാസികൾ എഴുതിയ 1429 കത്തുകളാണ് ഇതിന്റെ ഉള്ളടക്കം.
പ്രാദേശിക രാജാക്കന്മാർ, സാധാരണക്കാർ, കേരളം സന്ദർശിക്കുകയോ ഭരിക്കുകയോ ചെയ്ത വിദേശികൾ എന്നിവർ എഴുതിയ കത്തുകൾ ഇക്കൂട്ടത്തിലുണ്ട്.
ഹെർമൻ ഗുണ്ടർട്ട് സീരീസ് 1991-92 (8 ഗ്രന്ഥങ്ങൾ) തിരഞ്ഞെടുത്ത ചെറുകഥകൾ 1990 (വിമർശനാത്മകമായ മുഖവുരയ്ക്കൊപ്പം - സമ്പാദനം) ഡി.സി. ബുക്ക്സ് 1991 തിരഞ്ഞെടുത്ത ചെറുകഥകൾ 1989 (വിമർശനാത്മകമായ മുഖവുരയ്ക്കൊപ്പം - സമ്പാദനം) ഡി.സി. ബുക്ക്സ് 1990 തിരഞ്ഞെടുത്ത ചെറുകഥകൾ 1988 (വിമർശനാത്മകമായ മുഖവുരയ്ക്കൊപ്പം - സമ്പാദനം) ഡി.സി. ബുക്ക്സ് 1989 ഫുൾമണിയുടെ കഥ (മലയാളം ഭാഷയിലെ ആദ്യ നോവലാണിത്. 1851-ലെ ബംഗാളി നോവലിന്റെ തർജ്ജമയായി പ്രസിദ്ധീകരിച്ച ഈ ഗ്രന്ഥത്തിന് 130 വർഷങ്ങൾക്കുശേഷമായിരുന്നു ഒരു റീ പ്രിന്റ് ഉണ്ടാകുന്നത്. ഈ ഗ്രന്ഥം ഇദ്ദേഹം ട്യൂബിഗ്നൺ സർവ്വകലാശാലയിൽ നിന്ന് കണ്ടെത്തി എഡിറ്റ് ചെയ്ത് ഒരു വിമർശന പഠനത്തോടൊപ്പം പ്രസിദ്ധീകരിക്കുകയാണുണ്ടായത്)  1989-ൽ ഡി.സി. ബുക്ക്സാണ് ഇത് പ്രസിദ്ധീകരിച്ചത്.
ചർച്ചയും പൂരണവും (ഡോ. പി.ജെ. തോമസ് 1935-ൽ രചിച്ച ക്രിസ്ത്യാനികളും മലയാള സാഹിത്യവും എന്ന കൃതിക്ക് 280 പുറങ്ങളുള്ള ഒരു അപ്പൻഡിക്സ്) പതിനെട്ടും പത്തൊൻപതും നൂറ്റാണ്ടുകളിലെ 100 അപൂർവ്വ ഗ്രന്ഥങ്ങ‌ളെ ഈ പഠനം അക്കാദമിക ലോകത്തിനു മുന്നിലെത്തിക്കുന്നു.
ട്യൂബിഗ്നൺ സർവ്വകലാശാലയ
ിൽ നിന്നു ലഭിച്ച രേഖകൾ ഈ കൃതിയിൽ ധാരാളമായി ഉപയോഗിക്കുന്നുണ്ട്.
1989-ൽ ഡി.സി. ബുക്ക്സ് പ്രസിദ്ധീകരിച്ചത്.
കടങ്കഥകൾ (കേരളത്തിലെ പ്രസിദ്ധമായ 800 കടങ്കഥകൾ ഇവ ഉപയോഗിച്ചിരിക്കുന്ന ബിംബങ്ങളെ അടിസ്ഥാനമാക്കി തരംതിരിച്ചിരിക്കുന്നു. മിക്ക കടം കഥകളൂം തെങ്ങ്, ആന, ചെണ്ട, പുഴ മുതലായവയെ അടിസ്ഥാനമാക്കിയുള്ളതാണ്. 1988-ൽ ചങ്ങനാശ്ശേരിയിലെ അസ്സീസി ബുക്ക് ഹൗസ് പ്രസിദ്ധീകരിച്ചത്. തിരഞ്ഞെടുത്ത ചെറുകഥകൾ 1987 (വിമർശനാത്മകമായ മുഖവുരയ്ക്കൊപ്പം - സമ്പാദനം) ഡി.സി. ബുക്ക്സ് 1988 തിരഞ്ഞെടുത്ത ചെറുകഥകൾ 1986 (വിമർശനാത്മകമായ മുഖവുരയ്ക്കൊപ്പം - സമ്പാദനം) ഡി.സി. ബുക്ക്സ് 1987 രണ്ട് പ്രാചീന ഗദ്യ കൃതികൾ (1599, 1606 എന്നീ വർഷങ്ങളിലെ രണ്ടു മിഷനറി മലയാളം ഗദ്യ് കൃതികളാണ് ഈ ഗ്രന്ഥത്തിലുള്ളത്. ഇതിനൊപ്പം ചരിത്രപരവും ഭാഷാശാസ്ത്രപരവുമായ പ്രാധാന്യത്തെപ്പറ്റിയുള്ള നീണ്ട വിമർശനാത്മകമായ വിവരണവും പഴയ വാക്കുകളുടെ ഗ്ലോസറിയുമുണ്ട്) 1976-ൽ പ്രസിദ്ധീകരിച്ചത്.
പുരസ്കാരങ്ങളും ബഹുമതികളും 1967-ൽ കേരള സർവ്വകലാശാല നൽകുന്ന സചിവോത്തമ ഷഷ്ട്യബ്ദ പൂർത്തി മെമ്മോറിയൽ സ്വർണ്ണമെഡൽ ഇദ്ദേഹത്തിനു ലഭിക്കുകയുണ്ടായി.
ഇദ്ദേഹം ജർമ്മനിയിലെ ട്യൂബിങ്ങൺ സർവ്വകലാശാലയിൽ 1993 -ൽ ഡി.എ.എ.ഡി ഫെലോ ആയും ​1990-91-ൽ എ.വി.എച്ച്. ഫെലോ ആയും 1995-ൽ അലക്സാണ്ടർ ഫോൺ ഹംബോൾട്ട് റിസേർച്ച് ഫെലോ ആയും പ്രവർത്തിച്ചിരുന്നു.
2000, 2001, 2002 എന്നീ വർഷങ്ങളിൽ ജെറുസലേമിലെ ഹീബ്രൂ സർവ്വകലാശാലയിലെ ബെൻ-സ്വി ഇൻസ്റ്റിറ്റ്യൂട്ടിൽ ഗവേഷണാദ്ധ്യാപകനായി.
ജോലി ചെയ്തു.
ജൂത സ്ത്രീകളുടെ മലയാളം ഗാനങ്ങളായിരുന്നു ഇദ്ദേഹത്തിന്റെ വിഷയം.
2002-ൽ ഓക്സ്ഫോഡ് സർവ്വകലാശാലയിൽ പ്രഭാഷണം.
2004-ൽ മലയാളപഠനത്തെ സാംസ്കാരികപഠനം എന്ന നിലയിലേയ്ക്ക് വികസിപ്പിച്ചതിന് മികച്ച യൂണിവേഴ്സിറ്റി അദ്ധ്യാപകനുള്ള പി.കെ.ബി. നായർ പുരസ്കാരം ലഭിക്കുകയുണ്ടായി, 2005-ൽ കാർകുഴലി, ജ്യൂവിഷ് വിമൺസ് സോങ്സ് ഇൻ മലയാളം വിത്ത് ഹീബ്രൂ ട്രാൻസ്‌ലേഷൻസ് എന്ന ഗ്രന്ഥത്തിന് ലച്ച്മി ജെസ്സോറാം ഗിദ്വാണി പുരസ്കാരം ലഭിക്കുകയുണ്ടായി.
2007-ൽ ഇദ്ദേഹത്തിന്റെ അറുപതാം പിറന്നാൾ അനുബന്ധിച്ച് സംസ്കാരപഠനം എന്ന പേരിൽ ഒരു ഗ്രന്ഥം പുറത്തിറക്കുകയുണ്ടായി.
2008-ൽ ഇദ്ദേഹം ഹാർവാർഡ് സർവ്വകലാശാല, കോർണൽ സർവ്വകലാശാല, സിറാക്കൂസ് സർവ്വകലാശാല, മേരിലാന്റ് സർവ്വകലാശാല, ലൈബ്രറി ഓഫ് കോൺഗ്രസ്എന്നിവിടങ്ങളിൽ പ്രഭാഷണം നടത്തുകയുണ്ടായി.
2018 - ദക്ഷിണയുടെ ഭാഷാചാര്യ പുരസ്കാരം നേടി.
2018 - ലെ കേരള സാഹിത്യ അക്കാദമിയുടെ സമഗ്ര സംഭാവനക്കുള്ള പുരസ്കാരം ലഭിച്ചു.
ഉന്നതവിദ്യാഭ്യാസ വകുപ്പിൻ്റെ കൈരളി ലെഫ്ടൈം അച്ചീവ്മെൻ്റ് അവാർഡ് നേടി.
തുഞ്ചത്തെഴുത്തച്ഛൻ മലയാള സർവകലാശാല ഡിലിറ്റ് ബിരുദം നൽകി ആദരിച്ചു.
മഹാത്മാഗാന്ധി സർവ്വകലാശാല ഡിലിറ്റ് ബിരുദം നൽകി ആദരിച്ചു.
അവലംബം പുറത്തേയ്ക്കുള്ള കണ്ണികൾ സ്വകാര്യ വെബ് സൈറ്റ് Archived 2014-11-04 at the Wayback Machine .
സൌസ്-മാസ ദേശീയോദ്യാനം
സൌസ്-മാസാ ദേശീയോദ്യാനം ( Parc National de Souss-Massa ), മൊറോക്കോയിലെ അറ്റ്ലാന്റിക് തീരത്തു സ്ഥിതിചെയ്യുന്ന 33,800 ഹെക്ടർ വിസ്തൃതിയുള്ള ഒരു ദേശീയോദ്യാനമാണ്.
വടക്ക് അഗാഡിർ മുതൽ തെക്ക് ഭാഗത്ത് സിദി ഇഫ്‍നി വരെയുള്ള പ്രദേശത്തിനിടയ്ക്കു സ്ഥിതിചെയ്യുന്ന ഈ പ്രദേശത്തിൻറെ മദ്ധ്യഭാഗത്തിൻറെ അക്ഷാംശ രേഖാംശങ്ങൾ 9° 40'W 30° 5'N ആണ്.
സ്കന്ദ പുരാണം ഇംഗ്ലീഷ് വിലാസം https://ml.wikipedia.org/wiki/Skanda_Purana ഹൈന്ദവഗ്രന്ഥങ്ങൾ എന്ന പരമ്പരയുടെ ഭാഗം ഹൈന്ദവഗ്രന്ഥങ്ങൾ വേദങ്ങൾ ഋഗ്വേദം യജുർ‌വേദം സാമവേദം അഥർ‌വവേദം വേദവിഭാഗങ്ങൾ സംഹിതകൾ ബ്രാഹ്മണം ആരണ്യകം ഉപനിഷദ് ഉപനിഷത്തുകൾ (108) ഐതരേയം ബൃഹദാരണ്യകം ഈശം തൈത്തിരീയം കേനം മുണ്ഡകം മാണ്ഡൂക്യം പ്രശ്നം കഠം ഛാന്ദോഗ്യം വേദാംഗങ്ങൾ ശിക്ഷ ഛന്ദസ്സ് വ്യാകരണം നിരുക്തം ജ്യോതിഷം കൽപം പുരാണങ്ങൾ (18) 1.
ഹൈന്ദവ മതത്തിലെ പതിനെട്ടു പുരാണങ്ങളിൽ ഏറ്റവും വലുതാണ് സ്കന്ദപുരാണം .
ശിവന്റേയും പാർവ്വതിയുടേയും പുത്രനായ കാർത്തികേയന്റെ ലീലകളാണ് പ്രധാനമായും ഈ പുരാണത്തിൽ പ്രതിപാദിക്കുന്നത്.
ശിവനെപ്പറ്റിയും അദ്ദേഹത്തിന്റെ തീർത്ഥാടന കേന്ദ്രങ്ങളെപ്പറ്റിയുമുള്ള പുരാവൃത്തങ്ങളും ഇതിൽ പരാമർശിക്കുന്നുണ്ട്.
വ്യാസമഹർഷിയാണ് ഈ പുരാണം കഥിച്ചത്.
ഈ പുരാണത്തിൽ കർണ്ണാടകത്തിലെ വിജയനഗരത്തിനടുത്തുള്ള ഹേമകൂട പ്രദേശത്തെ ശൈവ പാരമ്പര്യത്തെപ്പറ്റിയും, കാശിഖണ്ഡത്തിൽ വാരണാസിയിലെ ശൈവ പാരമ്പര്യത്തെപ്പറ്റിയും ഉത്‌കലഖണ്ഡത്തിൽ ഒഡിഷയിലെ പുരുഷോത്തമക്ഷേത്രമാഹാത്മ്യത്തെപ്പറ്റിയും (Puruṣottamakṣetramāhātmya) വർണ്ണിക്കുന്നുണ്ട്.
പത്മപുരാണം , സ്കന്ദ പുരാണത്തെ ഒരു തമസ് പുരാണമായി (അജ്ഞതയുടേയും അന്ധകാരത്തിന്റേയും പുരാണം) വർഗ്ഗീകരിച്ചിരിക്കുന്നു.
ഇതിൽ ഉമാമഹേശ്വര സംവാദം വിശദമായി ചേർത്തിരിക്കുന്നു.
ഈ സംവാദമാണു് ഗുരുഗീത എന്ന പേരിൽ അറിയപ്പെടുന്നത്.
സ്കന്ദപുരാണമഹായജ്ഞം
ആലപ്പുഴ ജില്ലയിലെ ചെങ്ങന്നൂരിനടുത്തുള്ള ചെറിയനാട് ശ്രീ ബാലസുബ്രഹ്മണ്യസ്വാമി ക്ഷേത്രത്തിലാണ് കേരളത്തിൽ ആദ്യമായി സ്കന്ദപുരാണമഹായജ്ഞം നടന്നത്.
സ്കറിയ തോമസ്
1977 മുതൽ 1984 വരെ കോട്ടയത്ത് നിന്നുള്ള ലോക്സഭാംഗവും കേരള കോൺഗ്രസിൻ്റെ മുതിർന്ന നേതാവുമായിരുന്നു സ്കറിയ തോമസ് (1943-2021) ജീവിതരേഖ
കോട്ടയം ജില്ലയിലെ കളത്തിൽ കെ.ടി.സ്കറിയായുടേയും അച്ചാമ്മയുടേയും മകനായി 1943 മാർച്ച് 31ന് ജനിച്ചു.
1964-ൽ കേരള കോൺഗ്രസ് പാർട്ടിയിൽ അംഗമായ സ്കറിയ തോമസ് 1977 മുതൽ 1984 വരെ കോട്ടയത്ത് നിന്നുള്ള ലോക്സഭാംഗമായിരുന്നു.
1984-ലെ ലോക്സഭയിലേക്ക് കോട്ടയത്ത് നിന്ന് മത്സരിച്ചെങ്കിലും സി.പി.എമ്മിലെ കെ.സുരേഷ് കുറുപ്പിനോട് പരാജയപ്പെട്ടു.
അവിഭക്ത കേരള കോൺഗ്രസിൻ്റെ സംസ്ഥാന ജനറൽ സെക്രട്ടറി, പാർട്ടിയുടെ വൈസ് ചെയർമാൻ എന്നീ നിലകളിലും പ്രവർത്തിച്ചു.
2015 വരെ പി.സി.തോമസിനൊപ്പം നിന്നെങ്കിലും പിന്നീട് പിളർന്ന് കേരള കോൺഗ്രസ് സ്കറിയ തോമസ് വിഭാഗം രൂപീകരിച്ചു നിലവിൽ ഇടതു മുന്നണിയുടെ ഘടകകക്ഷിയായ കേരള കോൺഗ്രസ് (സ്കറിയ തോമസ്) വിഭാഗത്തിൻ്റെ ചെയർമാനായിരുന്നു.
2011-ലെ നിയമസഭാ തിരഞ്ഞെടുപ്പിൽ കോതമംഗലത്ത് നിന്നും 2016-ലെ നിയമസഭയിലേക്ക് കടുത്തുരുത്തിയിൽ നിന്നും മത്സരിച്ചെങ്കിലും പരാജയപ്പെട്ടു.
കേരള കോൺഗ്രസിൻ്റെ നേതാക്കളായ കെ.എം.മാണി, പി.ജെ.ജോസഫ്, പി.സി.തോമസ് എന്നിവർക്കൊപ്പം പ്രവർത്തിച്ച നേതാവാണ് സ്കറിയ തോമസ്.
2021 മാർച്ച് 18 ന് അന്തരിച്ചു.
സൌഹൃദച്ചീര ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
ഇല ഭക്ഷ്യയോഗ്യമായ ഒരു ചെടിയാണിത്.
ഇതിന്റെ ഇല തോരനുണ്ടാക്കാൻ ഉപയോഗിക്കുന്നു.
അലങ്കാരച്ചെടിയുമാണ്.
സ്കങ്ക് ഇംഗ്ലീഷ് വിലാസം https://ml.wikipedia.org/wiki/Skunk
സസ്തനികളിലെ ഒരു കുടുംബമാണ് സ്കങ്ക് - Mephitidae .
അമേരിക്കൻ ഐക്യനാടുകളിലാണ് വെരുകുകളുടെ വർഗ്ഗത്തിൽ പെട്ട ഇവ സാധാരണയായി കാണപ്പെടുന്നത് .
ചില പ്രദേശങ്ങളിൽ ഇവ പോൾക്യാറ്റ് എന്നു വിളിക്കപ്പെടുന്നു.
പൂച്ചയോളം വലിപ്പമുള്ള ഇവയുടെ ശരീരം കറുപ്പും വെളുപ്പും വരകൾ നിറഞ്ഞിരിക്കുന്നു.
ശത്രുവിൽ നിന്നും രക്ഷ നേടാനായി ഇവ ശത്രുവിന്റെ നേരേ തിരിഞ്ഞ് ഒരു ദ്രാവകം ചീറ്റുന്നു.
ദുർഗന്ധമുള്ള ഈ ദ്രാവകം കണ്ണിൽ പതിക്കുമ്പോൾ കാഴ്ച കുറച്ചു സമയത്തേക്ക് നഷ്ടമാകുന്നു.
ഈ സമയത്ത് ഇവ ആക്രമണമേൽക്കാതെ രക്ഷപെടുന്നു.
വിവിധ ഇനങ്ങളിലുള്ള സ്കങ്കുകൾക്കു് 40 മുതൽ 94 വരെ സെ.
നീളവും 0.5 മുതൽ 8 വരെ കി.
ഭാരവും കാണപ്പെടുന്നു.
സാമാന്യം നീളമേറിയ ശരീരവും കുറിയതും ബലവത്തായതുമായ കാലുകളും മുൻകാലുകളിൽ നീളമേറിയ നഖങ്ങളുമാണു് അവയ്ക്കുള്ളതു്.
ക്രീം, തവിട്ടുനിറങ്ങളിൽ അപൂർവ്വമായി കാണാമെങ്കിലും എല്ലാ സ്കങ്കുകൾക്കും പൊതുവായി കറുപ്പും വെളുപ്പും നിറത്തിലുള്ള വരകൾ ജന്മനാ മുതൽ കാണാം.
ഭക്ഷണശീലം
മിശ്രഭുക്കുകളാണു് സ്കങ്കുകൾ.
ഷഡ്പദങ്ങൾ , കീടങ്ങൾ , പുഴുക്കൾ, എലി , പല്ലി , പാമ്പ് തുടങ്ങിയ ഉരഗങ്ങൾ , പക്ഷികൾ , മുട്ട തുടങ്ങിയവയും കായ്കനികൾ, വേരുകൾ, കിഴങ്ങുകൾ, ഇല തുടങ്ങിയ സസ്യഭാഗങ്ങളും ഇവ ഭക്ഷണമാക്കുന്നുണ്ടു്.
വ്യത്യസ്ത കാലാവസ്ഥകളിൽ ലഭ്യമാവുന്ന വിവിധ ഭക്ഷണങ്ങൾക്കനുസരിച്ച് ഇവയുടെ ഭക്ഷണശീലങ്ങളും മാറുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Mephitidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Mephitidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Skunks and the management of skunk damage Archived 2016-11-13 at the Wayback Machine .
സ്കയ്പിയൊ എന്ന നീഗ്രോ Scipio, the Negro
ഫ്രഞ്ച് ചിത്രക്കാരനായ പോൾ സെസ്സാന്റെ പ്രസിദ്ധമായ എണ്ണ ഛായചിത്രങ്ങളിൽ ഒന്നാണ് Scipio The Negro അഥവാ സ്കപിയോ എന്ന നീഗ്രോ അടിമ.
1867ലാണ് ഇത് രചിക്കപ്പെട്ടതെന്ന് എന്ന് വിശ്വസിക്കപ്പെട്ടുവരുന്നു.
Museu de Arte de São Paulo  എന്ന ബ്രസീലിലെ മ്യൂസിയത്തിലാണ് ഇപ്പോഴിത് ഉള്ളത്.
ദൃഡഗാത്രനും എന്നാൽ പരക്ഷീണിതനുമായ ഒരു നീഗ്രോവംശജൻ പാതിമയക്കത്തിലെന്നപോലെ വിശ്രമിക്കുന്നതാണ് ചിത്രം.
ഉരുക്കുപോലെത്തെ ശരീരത്തിൽ കീഴടങ്ങാൻ വിധിക്കപ്പെട്ട മനസ്സുമായി തളർന്നിരിക്കുന്ന മനുഷ്യനെയാണ് ഈ സെസ്സാൻ ചിത്രം വരച്ചിരിക്കുന്നത്.
“പച്ചയ്ക്ക് വരച്ചിരിക്കുന്നു’’( A fragment of raw power) എന്നാണ് സെസ്സാന്റെ സമകാലീകനും ഈ ചിത്രത്തിന്റെ ആദ്യ ഉടമകളിൽ ഒരാളുമായ ക്ലോദ് മോനെ ഇതിനെപ്പറ്റി പറഞ്ഞത്.
ഹോസെ റിസാൽ ഇംഗ്ലീഷ് വിലാസം https://ml.wikipedia.org/wiki/Jos%C3%A9_Rizal
പത്തൊൻപതാം നൂറ്റാണ്ടിൽ (1861-1896) ഫിലിപ്പീൻസിൽ ജീവിച്ചിരുന്ന എഴുത്തുകാരനും, ദേശീയവാദിയും, ചിന്തകനും ബഹുമുഖപ്രതിഭയും ആയിരുന്നു ഹോസെ റിസാൽ (Jose Risal).
സ്പാനിഷ് ഭാഷയിൽ എഴുതിയ രണ്ടു നോവലുകളും ഇതരരചനകളും വഴി ഫിലിപ്പീൻ ദേശീയതയുടെ വികാസത്തെ സഹായിക്കുകയും സ്പെയിനിന്റെ കോളനിവാഴ്ചക്കെതിരെ ജനകീയപ്രക്ഷോഭത്തിനു വഴിയൊരുക്കുകയും ചെയ്ത റിസാൽ, "ആദ്യത്തെ ഫിലിപ്പീനി" എന്നു പോലും വിശേഷിപ്പിക്കപ്പെട്ടിട്ടുണ്ട്.
കലാപകാരിയായി മുദ്രകുത്തി റിസാലിനെ തടവിലാക്കിയ കോളനി ഭരണകൂടം അദ്ദേഹത്തെ ആദ്യം ഫിലിപ്പീൻ ദ്വീപസമൂഹത്തിന്റെ തെക്കേയറ്റത്ത് മിന്ദനാവോ ദ്വീപിലുള്ള ദാപ്പിത്താനിലേക്കു നാടുകടത്തുകയും 1896-ൽ വെടിവച്ചുകൊല്ലുകയും ചെയ്തു.
തുടർന്നുണ്ടായ സംഭവങ്ങൾ 1898-ൽ ഫിലിപ്പീൻസിൽ സ്പെയിനിന്റെ 333 വർഷം ദീർഘിച്ച കോളണിവാഴ്ചയുടെ അന്ത്യത്തിനു കാരണമായി.
അദ്ദേഹം രചിച്ച നോളി മെ ടാങ്കറെ , എൽ ഫിലിബസ്ത്രുസ്മോ എന്നീ നോവലുകൾ കൊളോണിയൽ ഭരണത്തിൻ കീഴിയുള്ള 19-ആം നൂറ്റാണ്ടിലെ ഫിലിപ്പീൻസിലെ സാമൂഹ്യാവസ്ഥയുടെ ചിത്രീകരണങ്ങളാണ്.
ഇന്ന് ഫിലിപ്പീൻസിലെ സ്കൂൾ പാഠപദ്ധതിയിൽ ഈ കൃതികൾ അവശ്യവായനയായി അംഗീകരിക്കപ്പെട്ടിരിക്കുന്നു.
സാഹിത്യരചനക്കും രാഷ്ട്രീയപ്രക്ഷോഭത്തിനുമപ്പുറം, മറ്റനേകം മേഖലകളിൽ താത്പര്യം കാട്ടിയ റിസാൽ ഒരു ചിത്രകാരനും, ശില്പിയും, ബഹുഭാഷാപ്രവീണനും, ചരിത്രകാരനും അയിരുന്നു.
അദ്ദേഹത്തിന് 22 ഭാഷകളിൽ പ്രാവീണ്യം ഉണ്ടായിരുന്നതായി പറയപ്പെടുന്നു.
നേത്രവൈദ്യനായി പരിശീലനം നേടിയ അദ്ദേഹം ഒട്ടേറെ നേത്രശസ്ത്രക്രിയകൾ നടത്തി.
ജീവിതരേഖ ജീവിതാരംഭം
ഫിലിപ്പീൻസിന്റെ വടക്കേയറ്റത്തെ ലുസോൺ ദ്വീപിൽ ലഗൂണാ പ്രവിശ്യയിലെ കലാംബാ പട്ടണത്തിൽ ഒരു ഇടത്തരം കർഷക കുടുംബത്തിൽ ജനിച്ച റിസാലിന് 9 സഹോദരിമാരും ഒരു സഹോദരനും ഉണ്ടായിരുന്നു.
യാഥാസ്ഥിതിക കത്തോലിക്കാ പശ്ചാത്തലത്തിൽ വളർന്ന അദ്ദേഹത്തിന്റെ സ്കൂൾ വിദ്യാഭ്യാസം ഫിലിപ്പീൻസിന്റെ തലസ്ഥാനമായ മനിലായിൽ ഈശോസഭക്കാരുടെ അഥേനിയോ മുനിസിപ്പൽ എന്ന വിദ്യാലയത്തിലായിരുന്നു.
പഠനത്തിൽ അതിസമർത്ഥനായിരുന്ന അദ്ദേഹം തുടർന്ന് ഡോമിനിക്കൻ സന്യാസികൾ നടത്തുന്ന കലാലയത്തിൽ ഉന്നതവിദ്യാഭ്യാസം ആരംഭിച്ചു.
വൈദ്യപഠനമാണ് അദ്ദേഹം തെരഞ്ഞെടുത്തത്.
വിശ്വാസം, അനുഭവങ്ങൾ ഫിലിപ്പീൻസിൽ ലഗൂണ പ്രവിശ്യയിലെ കലാംബയിൽ, റിസാൽ ജനിച്ച വീട്
യൗവനാരംഭത്തിൽ വ്യവസ്ഥാപിത കത്തോലിക്കാ മതത്തിലുള്ള വിശ്വാസം നഷ്ടപ്പെട്ട റിസാൽ, ഫിലിപ്പീൻസിൽ സ്പെയിനിന്റെ കോളണിഭരണത്തിനു കീഴിൽ, ജീവിതത്തിന്റെ എല്ലാ മേഖലകളിലും വെള്ളക്കാരായ കത്തോലിക്കാ സന്യാസികൾ വഹിക്കുന്ന പങ്ക്, അനാശാസ്യമായി കരുതി.
റിസാലിനു 11 വയസ്സുള്ളപ്പോൾ, വിദേശികളായ സന്യാസസമൂഹങ്ങളുടെ ഒത്താശയോടെ കോളണിഭരണകൂടം, ഉത്പതിഷ്ണുക്കളായ 3 സന്യാസേതരവൈദികരെ, ഒരു സൈനിക കലാപത്തിനു കാരണക്കാരെന്നാരോപിച്ചു വധശിക്ഷക്കു വിധേയരാക്കിയിരുന്നു.
അക്കാലത്തു തന്നെ, ചെയ്യാത്ത കുറ്റത്തിന് അറസ്റ്റു ചെയ്യപ്പെട്ട അദ്ദേഹത്തിന്റെ അമ്മക്ക് രണ്ടര വർഷം തടവിൽ കഴിയേണ്ടതായും വന്നു.
ഈ സംഭവങ്ങൾ റിസാലിന്റെ ജീവിത-രാഷ്ട്രീയ വീക്ഷണങ്ങൾ രൂപപ്പെടുത്തുന്നതിൽ കാര്യമായ പങ്കുവഹിച്ചു.
മനിലായിലെ പഠനത്തിനിടെ കലാംബായിൽ വന്ന റിസാൽ, തെരുവിൽ എതിരേ വന്ന ഒരു സ്പെയിൻകാരൻ പട്ടാള ഉദ്യോഗസ്ഥനെ തൊപ്പിയൂരി ബഹുമാനിച്ചില്ല.
രോഷാകുലനായ ഉദ്യോഗസ്ഥൻ റിസാലിനെ ചാട്ടവാറടിച്ചു പരിക്കേല്പിച്ചു.
ഉദ്യോഗസ്ഥനെതിരെ പ്രവിശ്യാധികാരിക്കു റിസാൽ നൽകിയ പരാതി പരിഗണിക്കപ്പെട്ടില്ല.
ഈ അനുഭവവും, കൊളോണിയൻ ഭരണത്തിനു കീഴിൽ ദേശവാസികളുടെ അവസ്ഥയെക്കുറിച്ചുള്ള തീവ്രബോധം അദ്ദേഹത്തിനു നൽകി.
പിൽക്കാലത്ത് റിസാൽ, ക്രിസ്തീയതയിൽ വ്യതിരിക്തമായ മാർഗ്ഗം പിന്തുടരുന്ന ഫ്രീമേസണ്മാരുടെ കൂട്ടായ്മയിൽ ചേർന്നിരുന്നതായും കരുതപ്പെടുന്നു.
വിദേശത്തേയ്ക്ക്
മനിലായിൽ വൈദ്യപഠനം ആരംഭിച്ച റിസാൽ അതു പൂർത്തിയാക്കിയത് സ്പെയിനിലെ മാഡ്രിഡിലായിരുന്നു.
1882 മേയ് മാസത്തിൽ റിസാൽ, സഹോദരന്റെ ധനസഹായത്തിൽ, മാതാപിതാക്കളെ അറിയിക്കാതെ, സ്പെയിനിൽ ബാർസലോണയിലെക്കു കപ്പൽ കയറി.
തുടർന്ന് മാഡ്രിഡിലിലെ സെൻട്രൽ സർവകലാശാലയിൽ വിദ്യാർത്ഥിയായ അദ്ദേഹം 1886-ൽ, 24 വയസ്സുള്ളപ്പോൾ നേത്രവൈദ്യനായി ബിരുദം നേടി.
തുടർന്ന് റിസാൽ ഫ്രാൻസിൽ പാരിസിലെ ഡി വെക്കർ എന്ന നേത്രവൈദ്യന്റെ സഹായിയായി വൈദ്യപരിശീലനം തുടങ്ങി.
ഇക്കാലത്ത് അദ്ദേഹം ഓസ്ട്രിയ , സ്വിറ്റ്സർലൻഡ് , ഇറ്റലി , ജർമ്മനി എന്നീ രാജ്യങ്ങൾ സന്ദർശിക്കാനും യൂറോപ്പിലുള്ള ഫിലിപ്പീനി പ്രവാസികളുടെ സംഘടനകളിൽ പ്രവർത്തിക്കാനും തന്റെ സാഹിത്യകൗതുകം പിന്തുടരാനും സമയം കണ്ടെത്തി.
കൃതികൾ 'നോളി' ദീർഘകാലം റിസാലിന്റെ കാമുകിയായിരുന്ന ലിയോനോർ റിവേരയുടെ, റിസാൽ വരച്ച ചിത്രം.  'നോളി'-യിലെ നായിക മരിയ ക്ലാരയുടെ മാതൃക ഇവർ ആണെന്നു കരുതപ്പെടുന്നു
ഫിലിപ്പീൻസിൽ സ്പെയിനിന്റെ കോളനിഭരണത്തിന്റേയും അതിനു കീഴിലുള്ള സന്യാസിവാഴ്ചയുടേയും തുറന്നുകാട്ടലായിരുന്നു റിസാലിന്റെ നോളി മെ താങ്കറെ (എന്നെ സ്പർശിക്കരുത്) എന്ന ആദ്യനോവൽ.
1887-ൽ ജർമ്മനിയിൽ ബർളിൻ നഗരത്തിൽ വച്ച് അത് എഴുതിത്തീർക്കുമ്പോൾ റിസാലിന് 26 വയസ്സുണ്ടായിരുന്നു.
അത് അദ്ദേഹത്തെ കോളണിഭരണകൂടത്തിന്റേയും കത്തോലിക്കാ സന്യാസ സമൂഹങ്ങളുടേയും ശത്രുവാക്കി.
കളാംബയിൽ ഡോമിനിക്കൻ സന്യാസഭവനങ്ങൾ ഉടമസ്ഥത അവകാശപ്പെട്ട ഭൂമിയിൽ പാട്ടക്കൃഷിക്കാരായിരുന്നു റിസാലിന്റെ വീട്ടുകാർ.
റിസാലിന്റെ നിലപാടുകൾ മൂലമുണ്ടായ സന്യാസഭവനങ്ങളുടെ ശത്രുത അദ്ദേഹത്തിന്റെ കുടുംബത്തിനും പ്രശ്നങ്ങൾ സൃഷ്ടിച്ചു.
കരിമ്പായിരുന്നു അവർ പ്രധാനമായും കൃഷി ചെയ്തിരുന്നത്.